**Nr. R.U.E.C.:\_\_\_\_\_\_\_\_\_ Ex. nr.\_\_\_\_\_\_\_\_**

**Data contract: \_\_\_\_\_\_\_\_\_\_\_**

**Data înregistrării:\_\_\_\_\_\_\_\_\_\_\_\_\_\_\_**

**Conform R.U.E.C. al S.N.G.N. Romgaz S.A. Mediaș**

**CONTRACT DE SERVICII**

**1. Părțile contractului**

**Între,**

**S.N.G.N. Romgaz S.A.**, cu sediul în loc. Mediaş, cod postal 551130, P-ţa C.I. Motaş nr.4, jud. Sibiu, telefon: 0374 401020, fax: 0269 846901, nr. înregistrare la Registrul Comerţului: J32/392/2001, Cod unic de înregistrare: RO14056826, Cont IBAN Cont Curent: RO 08 RNCB 0231 0195 2533 0001 deschis la B.C.R. Medias, **reprezentată prin Răzvan POPESCU – Director General**, în calitate de **ACHIZITOR** pe de o parte,

**Şi**

……................................. denumirea operatorului economic adresă ................................ telefon/fax ............ număr de înmatriculare ............. cod fiscal ......... cont (trezorerie, bancă) ........................................ reprezentată prin ...................................... (denumirea conducătorului), funcţia..................................... în calitate de **“PRESTATOR“** pe de altă parte,

**2. Definiţii**

**2.1** În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*f)* ***zi*** - zi calendaristică; ***an*** - 365 de zile;

g) ***termenul de prestare*** *–* perioada de timp in care prestatorul este obligat a indeplini serviciile.

**3. Interpretare**

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul și prețul contractului contractului**

**4.1.** Prestatorul se obliga sa presteze servicii de **„Suport Servicii asistență tehnică Service Manager”** în perioada convenită şi în conformitate cu obligaţiile asumate prin prezentul contract, conform cerințelor din caietul de sarcini și a ofertei Prestatorului.

**4.2.** Achizitorul se obliga sa plateasca prestatorului pretul convenit in prezentul contract pentru servicii de **„Suport Servicii asistență tehnică Service Manager”.**

**4.3.** Preţul convenit pentru îndeplinirea contractului, respectiv preţul serviciilor prestate și a produselor livrate, plătibil prestatorului de către achizitor este de ………… lei (suma în litere), la care se adaugă T.V.A.

**4.4.** Regimul de T.V.A. este prevăzut de Legea 227/2015 privind Codul fiscal, cu modificările şi completările ulterioare.

**4.5.** Plățile care urmează a fi realizate în cadrul contractului se vor face numai după primirea facturii si in baza receptionarii serviciilor prestate de catre prestator, în condițiile Caietului de sarcini.

**4.6.** Plata contravalorii serviciilor prestate se face, prin virament bancar, în baza facturii, emisă de către prestator pentru suma la care este îndreptățit conform prevederilor contractuale, direct în contul prestatorului indicat pe factură, potrivit art. 8.1. alin. (2). Fiecare factura va avea menționat numărul contractului ,numărul procesului verbal, datele de emitere si de scadenţă ale facturii respective.

**4.7.** Moneda utilizată în cadrul prezentului Contract: LEU.

**4.8.** (1) Facturile furnizate vor fi emise si completate in conformitate cu legislatia romana in vigoare, **respectiv  se vor emite facturi electronice si se vor transmite prin sistemul national privind factura electronica RO e-Factura.**

(2) Factura transmisă prin sistemul RO e-factura va avea menționată obligatoriu sediu/sucursala din cadrul S.N.G.N. Romgaz S.A. pentru care este emisă factura. În sens contrar, S.N.G.N. Romgaz S.A. nu își asumă eventualele întârzieri la plata facturii generate de lipsa acestei informații.

**4.9.** Dacă factura are elemente greșite și/sau greșeli de calcul identificate de achizitor, și sunt necesare revizuiri, clarificări suplimentare sau alte documente suport din partea prestatorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

**4.10.** Prestatorul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale prestatorului/ achizitorului sau alte Organisme de control abilitate de lege.

**4.11.** Solicitările de plată către terți pot fi onorate numai după operarea unei cesiuni de drepturi/obligații ale prestatorului către terți, cu respectarea clauzelor prezentului Contract.

**4.12. (1)** Datele necesare pentru facturare:

**S.N.G.N. ROMGAZ S.A.**,

Mediaş, Piaţa C. I. Motaş, nr. 4, jud. Sibiu, cod poştal: 551130

Cod înregistrare în scopuri de  TVA: RO 14056826,

Număr înregistrare Registrul Comerţului: J32/392/2001.

**4.13.** Persoana responsabilă cu derularea și urmărirea contractului este dna. Alina FESTEU - Inginer de Sistem in Informatica - Serviciul Infrastructură și Securitate Sisteme Informatice, telefon: 0374401717.

**5. Durata contractului**

**5.1.** Durata prezentului contract este de 13 luni de la semnarea lui de către ambele părti.

**5.2.** Termen de activare a serviciilor de suport (online): max. 14 zile de la semnarea contractului.

**6. Documentele contractului**

**6.1.** Documentele contractului sunt:

a) Oferta tehnico-financiară, înregistrată la S.N.G.N. Romgaz S.A. sub numărul …….. inclusiv, dacă este cazul, clarificările din perioada de evaluare;

b) caietul de sarcini;

c) anexa nr. 1 - Centralizator cantităţi şi preţuri;

d) anexa nr. 2 – Convenție privind prelucrarea datelor cu caracter personal;

e) Orice alte documente.

**7. Obligatiile principale ale prestatorului**

**7.1.** Prestatorul se obligă să presteze serviciile care fac obiectul prezentului contract în perioada convenită în conformitate cu caietul de sarcini și oferta sa.

**7.2.** Prestatorul se obligă să presteze serviciile la standardele şi/sau performanţele solicitate de achizitor.

**7.3**. Prestatorul se obligă să despăgubeasca achizitorul împotriva oricăror:

i) reclamații și actiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legatură cu produsele achiziționate; și

ii) daune-interese, costuri, taxe și cheltuieli de orice natură, aferente, cu excepția situației în care o astfel de incălcare rezultă din respectarea caietului de sarcini întocmit de către achizitor.

**7.4.** Prestatorul se obligă să respecte cap. 3 *”Descrierea serviciilor solicitate”* din Caietul de Sarcini.

**8. Obligațiile principale ale achizitorului**

**8.1** (1) Achizitorul se obligă să plăteasca preţul convenit în prezentul contract pentru serviciile prestate, în termen de 30 de zile de la primirea facturii, conform cerințelor din caietul de sarcini.

(2) Orice plată se va considera efectuată la data debitării sumelor din conturile bancare ale Achizitorului. Plata va fi efectuată de Achizitor în conturile bancare ale Prestatorului:

1. …………………………..

2. ………………… (se vor menționa toate conturile bancare disponibile).

**8.2.** Daca achizitorul nu onorează facturile in termenul prevazut la art.8.1, prestatorul are dreptul de a sista prestarea serviciilor. Imediat ce achizitorul onoreaza factura, prestatorul va relua prestarea serviciilor in cel mai scurt timp posibil.

**9. Sanctiuni pentru neindeplinirea culpabila a obligatiilor. Rezilierea.**

**9.1.** În cazul in care prestatorul isi indeplineste obligatiile contractuale cu intarziere, atunci achizitorul are dreptul la plata din partea prestatorului a unor penalițăți de întârziere în procent de 0,1%/zi de intarziere din valoarea obligatiilor neexecutate, incepand cu prima zi după expirarea termenului prevăzut la art.5.2., pana la indeplinirea efectiva a acestora sau, dupa caz, pana la rezilierea contractului.

**9.2.** În cazul în care achizitorul nu își onorează obligațiile în termenul convenit, atunci prestatorul are dreptul de a percepe, cu titlu de penalități, o suma echivalentă cu o cotă procentuală 0,1%/ zi de întârziere din suma datorată, până la îndeplinirea efectivă a obligațiilor.

**9.3.** In cazul neîndeplinirii obligațiilor contractuale de către prestator, achizitorul este indreptatit sa rezilieze unilateral contractul si sa ceara plata de daune-interese compensatorii. In acest caz, achizitorul va transmite prestatorului o notificare de reziliere a contractului. Rezilierea operează intr-un termen de 5 zile calendaristice de la primirea de către prestator a notificării, fără altă formalitate sau intervenția instanței.

**9.4.** Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**9.5.** Fără a aduce atingere dispozițiilor dreptului comun privind încetarea contractului sau dreptului achizitorului de a solicita constatarea nulității absolute a acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:

a) Prestatorul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislației achizițiilor;

b) contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană și/sau națională relevantă și care a fost constatată printr-o decizie a Curții de Justiție a Uniunii Europene sau o Instanță din România;

c) în cazul modificării contractului în alte condiții decât cele prevăzute de prevederile legale în vigoare.

**10. Încetarea contractului, denunțare unilaterală**

**10.1**. (1) Prezentul contract încetează de drept:

- prin ajungerea la termen; prin atingerea unui prag pentru care prevederile legale impun obligaţii de aplicare a unor proceduri în raport cu anumite praguri valorice;

-prin ajungerea la valoarea prevăzută la art. 4.3. alin. (1).

(2) Contractul poate înceta şi în următoarele cazuri:

**-** prin acordul de voinţă al părţilor ;prin rezilierea de către o parte ca urmare a neîndeplinirii sau îndeplinirii în mod necorespunzător a obligaţiilor asumate prin prezentul contract, de către cealaltă parte, cu notificare prealabilă de 5 zile a părţii în culpă.

**10.2.** Achizitorul are dreptul de a denunța unilateral Contractul în perioada de valabilitate a acestuia în una dintre următoarele situații:

a) Prestatorul se află, la momentul atribuirii Contractului, în una dintre situațiile care ar fi determinat excluderea sa din procedura de atribuire potrivit legislației specifice;

b) Contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană şi/sau naţională și care a fost constatată printr-o decizie a Curții de Justiție a Uniunii Europene sau a unei instanţe din Romania.

**11. Ajustarea pretului contractului**

**11.1.** Pentru serviciile prestate, plăţile datorate de achizitor prestatorului sunt preţurile declarate în oferta financiară, anexa nr.1 la contract.

**11.2.** Preţul contractului nu se ajustează.

**12. Modificarea contractului**

**12.1.** Pe durata perioadei de valabilitate a Contractului, Părțile au dreptul de a conveni modificarea acestuia în limitele dispozițiilor prevăzute de actele normative specifice, în vigoare, prin act adițional.

**13. Alte responsabilitati ale prestatorului**

**13.1.(**1) Prestatorul are obligatia de a presta serviciile prevazute în contract cu profesionalismul si promptitudinea cuvenite angajamentului asumat si in conformitate cu oferta sa şi cerinţele achizitorului.

(2) Prestatorul se obliga sa supravegheze prestarea serviciilor, sa asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva, cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

**13.2.** Prestatorul este pe deplin responsabil pentru prestarea serviciilor. Totodata, este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.

**14. Alte responsabilitati ale achizitorului**

**14.1.** Achizitorul se obligă sa puna la dispozitia prestatorului orice facilitati si/sau informatii pe care acesta le-a cerut in propunerea tehnica si pe care le considera necesare indeplinirii contractului.

**15. Receptie si verificari**

**15.1.** Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnica si din caietul de sarcini.

**15.2.** Verificarile vor fi efectuate de către achizitor prin reprezentanţii săi împuterniciţi, in conformitate cu prevederile din prezentul contract. Achizitorul are obligatia de a notifica, in scris, prestatorului identitatea reprezentantilor sai imputerniciti pentru acest scop.

**15.3.** Recepția serviciilor prestate se vor efectua pe baza de proces verbal semnat de contractant și entitatea contractantă. Cheia de activare a suportului va fi recepționată după caz, prin email sau acces online.

**16. Incepere, finalizare, intarzieri, sistare**

**16.1.** (1) Prestatorul are obligatia de a incepe prestarea serviciilor în conformitate cu prevederile art.5.2.

(2) In cazul in care prestatorul sufera intarzieri si/sau suporta costuri suplimentare, datorate in exclusivitate achizitorului, partile vor stabili de comun acord:

a) prelungirea perioadei de prestare a serviciului; si

b) totalul cheltuielilor aferente, daca este cazul, care se vor adauga la pretul contractului.

**16.2.** (1) Serviciile prestate in baza contractului sau, daca este cazul, oricare faza a acestora prevazuta a fi terminata intr-o perioada stabilita in graficul de prestare trebuie finalizate in termenele convenite de parti, termene care se calculeaza de la data inceperii prestarii serviciilor.

(2) In cazul in care:

i) orice motive de intarziere, ce nu se datoreaza prestatorului; sau

ii) alte circumstante neobisnuite, susceptibile de a surveni altfel decat prin incalcarea contractului de catre prestator,

indreptatesc prestatorul de a solicita prelungirea perioadei de prestare a serviciilor sau a oricarei faze a acestora, atunci partile vor revizui, de comun acord, perioada de prestare si vor semna un act aditional.

**16.3.** Daca pe parcursul indeplinirii contractului prestatorul nu respecta termenele de prestare, acesta are obligatia de a notifica acest lucru, in timp util, achizitorului.

Modificarea datei/perioadelor de prestare asumate se face cu acordul partilor, prin act aditional.

**16.4.** In afara cazului in care achizitorul este de acord cu o prelungire a termenului de prestare, orice intarziere in indeplinirea contractului da dreptul achizitorului de a solicita penalitati prestatorului.

**17. Subcontractanti, dacă este cazul**

**17.1.** Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**17.2.**(1) Prestatorul are obligatia de a prezenta la incheierea contractului toate contractele incheiate cu subcontractantii desemnati.

(2) Lista subcontractantilor, cu datele de recunoastere ale acestora, precum si contractele incheiate cu acestia se constituie in anexe la contract.

**17.3.** (1) Prestatorul este pe deplin raspunzator fata de achizitor de modul in care indeplineste contractul.

(2) Subcontractantul este pe deplin raspunzator fata de prestator de modul in care isi indeplineste partea sa din contract.

(3) Prestatorul are dreptul de a pretinde daune-interese subcontractantilor daca acestia nu isi indeplinesc partea lor din contract.

**17.4.** Prestatorul poate schimba oricare subcontractant numai daca acesta nu si-a indeplinit partea sa din contract. Schimbarea subcontractantului nu va schimba pretul contractului si va fi notificata achizitorului.

**18. Confidențialitatea informațiilor**

**18.1.** Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

**18.2.** Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

**19. Forta majora**

**19.1.** Forta majora este constatata de o autoritate competenta.

**19.2**. Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

**19.3.** Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**19.4.** Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

**19.5.** Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna dintre parti sa poata pretinda celeilalte daune-interese.

**20. Securitate și sănătate în muncă**

**20.1.** Prestatorul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

**20.2.** Toate documentele vor fi prezentate în limba română. Documentele emise în altă limbă vor fi însoţite de traduceri autorizate.

**Notă**: Prezentele reglementări nu sunt limitative. Pe toată perioada derulării contractului, Contractantul va respecta legislaţia din domeniul securităţii şi sănătăţii in muncă, in vigoare, aplicabilă activităţilor pe care le desfăşoară.

**21. Solutionarea litigiilor**

**21.1.** Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

**21.2.** Dacă, după 15 zile de la începerea acestor tratative, achizitorul şi prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania.

**22. Limba care guverneaza contractul**

**22.1.** Limba care guverneaza contractul este limba română.

**23. Comunicari**

**23.1.** (1) Orice comunicare dintre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.

**23.2.** Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.

**24. Legea aplicabila contractului**

**24.1.** Contractul va fi interpretat conform legilor din Romania.

Părţile au înţeles să încheie astăzi, ………............, prezentul contract în 2 exemplare, câte un exemplar original pentru fiecare parte contractantă.

|  |  |
| --- | --- |
| **Achizitor,** | **Prestator,** |
| **S.N.G.N. Romgaz S.A Mediaş** |  |
| **DIRECTOR GENERAL** |  |
| **Răzvan POPESCU** |  |
|  |  |
| **\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_** |
|  |  |
| **DIRECTOR GENERAL ADJUNCT** |  |
| **Aristotel Marius JUDE** |  |
|  |  |
| **\_\_\_\_\_\_\_\_\_\_\_\_\_\_\_\_** |  |
|  |  |
| **DIRECTOR ECONOMIC** |  |
| **Gabriela TRÂNBIȚAȘ** |  |
| **\_\_\_\_\_\_\_\_\_\_\_\_\_\_\_** |  |
|  |  |
| **Viza CFP** |  |
|  |  |
|  |  |
| **\_\_\_\_\_\_\_\_\_\_\_\_\_\_\_\_** |  |
|  |  |
| **DIRECTOR DIRECŢIA ACHIZIŢII** |  |
| **Leonard Ionuţ LUPĂ** |  |
|  |  |
|  |  |
| **\_\_\_\_\_\_\_\_\_\_\_\_\_\_\_\_\_** |  |
|  |  |
| **DIRECTOR DIRECȚIA TEHNOLOGIA INFORMAȚIEI** |  |
|  |  |
|  |  |
| **\_\_\_\_\_\_\_\_\_\_\_\_\_\_\_\_** |  |
|  |  |
| **SEF SERVICIU INFRASTRUCTURA SI SECURITATE SISTEME INFORMATICE** |  |
| **Ervin KRANICS** |  |
|  |  |
| **\_\_\_\_\_\_\_\_\_\_\_\_\_\_\_** |  |
|  |  |
| **SERVICIUL JURIDIC** |  |
| **Consilier Juridic** |  |
|  |  |
| **\_\_\_\_\_\_\_\_\_\_\_\_\_\_\_** |  |
|  |  |
| **ŞEF BIROU R.A.E.C.** |  |
| **Cristina Maria CHISĂLIȚĂ** |  |
|  |  |
| **\_\_\_\_\_\_\_\_\_\_\_\_\_\_\_\_\_** |  |

**Anexa nr.1**

**Centralizator cantităţi şi preţuri**

**„Suport Servicii asistență tehnică Service Manager”**

|  |  |  |
| --- | --- | --- |
| **Nr.**  **crt.** | **Denumire Produs** | **Valoare**  **( lei, fără TVA )** |
| 1. | ManageEngine Service Desk Plus Multi-Language Enterprise Edition - AMS Model - Annual Maintenance and Support fee for 66 Technicians (2000 nodes) |  |
| 2. | ManageEngine Service Desk Plus Multi-Language Enterprise Edition - AMS Model - Annual Maintenance and Support fee for additional 500 nodes |  |
| **TOTAL (lei, fără TVA)** | |  |

|  |  |
| --- | --- |
| **ACHIZITOR** | **PRESTATOR** |
| **S.N.G.N. Romgaz S.A.Mediaş** |  |
| **DIRECTOR GENERAL** |  |
| **Răzvan POPESCU** |  |
|  |  |
| **\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_** |
|  |  |
| **DIRECTOR DIRECȚIA TEHNOLOGIA INFORMAȚIEI** |  |
|  |  |
|  |  |
| **\_\_\_\_\_\_\_\_\_\_\_\_\_\_\_\_** |  |
|  |  |
| **SEF SERVICIU INFRASTRUCTURA SI SECURITATE SISTEME INFORMATICE** |  |
| **Ervin KRANICS** |  |
| **\_\_\_\_\_\_\_\_\_\_\_\_\_\_\_** |  |

**Anexa nr. 2**

**CONVENȚIE**

**privind prelucrarea datelor cu caracter personal**

Între:

**S.N.G.N. Romgaz S.A.**, cu sediul în loc. Mediaş, cod postal 551130, P-ţa C.I. Motaş nr.4, jud. Sibiu, telefon: 0370 401020, fax: 0269 846901, nr. înregistrare la Registrul Comerţului: J32/392/2001, Cod unic de înregistrare: RO14056826, Cont IBAN Cont Curent: RO 08 RNCB 0231 0195 2533 0001 deschis la B.C.R. Medias, **reprezentată prin Răzvan POPESCU – Director General**,

(denumită în continuare „S.N.G.N. Romgaz S.A. / Operatorul 1”)

Și

………………………………..

(denumită în continuare „[denumirea prescurtata a terței companii / Operatorul 2]”)

Fiecare denumită individual „Partea” și/sau împreună „Părțile”

***Având în vedere:***

a) Regulamentul UE 2016/679 („GDPR”) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE al Parlamentului și Consiliului Uniunii Europene (în continuare „GDPR“) care a devenit aplicabil începând cu data de 25 mai 2018;

b) că între Părți a fost încheiat Contractul nr. \_\_\_\_\_\_\_\_ / \_\_\_\_\_\_\_\_\_\_\_\_, avand ca obiect ***„Suport Servicii asistență tehnică Service Manager”*** („Contractul”), prin care au fost stabilite drepturile și obligațiile Părților în vederea realizării obiectului Contractului;

c) că Părțile doresc a se asigura una față de cealaltă că își desfășoară activitatea în conformitate cu GDPR;

d) că fiecare parte, pentru executarea Contractului, pune la dispoziția celeilalte părți date cu caracter personal care se supun prevederilor GDPR, fiecare parte având calitatea de **Operator** pentru datele cu caracter personal care fac obiectul prelucrării în temeiul Contractului.

**Părțile au convenit completarea Contractului, după cum urmează:**

1. Următorii termeni utilizați în cadrul prezentei Conventii și care, pe cale de consecință, se vor regăsi în cadrul Contractului, se definesc conform GDPR și vor avea următoarea accepțiune:
   1. „***Date cu Caracter Personal***” înseamnă orice informații privind o persoana fizică identificată sau identificabilă (persoană vizată); o persoană fizică identificabilă este o persoană care poate fi identificată, direct sau indirect, în special prin referire la un element de identificare cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;
   2. „***Prelucrare***” înseamnă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;
   3. „***Operator***” înseamnă persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal; atunci când scopurile și mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau in dreptul intern.
   4. **„Autoritatea de Supraveghere” sau „ANSPDCP”** înseamnă Autoritatea Națională de Supraveghere a Prelucrării Datelor cu Caracter Personal, în calitate de autoritate publică centrală autonomă din România cu competență generală în domeniul protecției datelor personale;
2. Părțile înțeleg și acceptă faptul că pentru executarea obligațiilor asumate prin Contract este necesară prelucrarea urmatoarelor Date cu Caracter Personal (denumite din perspectiva prezentului „Date Personale”):
3. Date cu Caracter Personal prelucrate de Operator 1:

– Alina FESTEU, [alina.festeu@romgaz.ro](mailto:alina.festeu@romgaz.ro), tel. 0374 401717, Inginer de Sistem în Informatică - Serviciul Infrastructură și Securitate Sisteme Informatice;

în legătură cu următoarele categorii de Persoane Vizate:

Alina FESTEU

1. Date cu Caracter personal prelucrate de Operator 2:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în legătură cu următoarele categorii de Persoane Vizate:

1. Fiecare Parte va furniza, la cererea celeilalte Parti, datele si informatiile pe care le detine sau pe care ar trebui sa le detina si care sunt necesare celeilalte Parti, pentru indeplinirea obligatiilor prevazute de legislatia aplicabila protectiei Datelor cu Carater Personal.
2. Fiecare Parte autorizează și respectiv garantează față de cealaltă Parte că prelucrează Datele Personale exclusiv pentru executarea Contractului.
3. Cu excepția obligațiilor legale, a acelora în relațiile cu autoritățile, a obligațiilor contractuale respectiv a drepturilor care revin fiecărei Părți, a exercitării propriilor drepturi, a posibilității de a-și realiza efectiv activitatea/de a funcționa, Datele Personale dezvăluite de către [Denumire Operator 1] în temeiul Contractului nu pot fi utilizate, Prelucrate, de către [Denumire Operator 2] pentru niciun alt scop (ex.: Marketing) decât acela de a aduce la îndeplinire prevederile Contractului. Orice clauză din Contract contrară prezentului articol se consideră implicit modificată prin prezenta Conventie.
4. [Denumire Operator 2] se obligă să aducă la cunoștință [Denumire Operator 1], în prealabil și în cel mai scurt timp posibil, orice preconizare de prelucrare de date pentru executarea Contractului, precum utilizarea de tehnologii de prelucrare, eventuala reținere de amprente vocale, transferul de date, etc., ce poate prezenta un risc pentru drepturile fundamentale și libertățile persoanei vizate.

1. Fiecare Parte asigură și garantează față de cealaltă Parte faptul că Datele Personale dezvăluite au fost obținute în mod legal de prepusul/prepușii săi (angajați, directori, colaboratori).
2. Fiecare Parte va respecta, în mod individual, toate prevederile legale și contractuale, privind obligația de a informa persoanele vizate ale căror date personale le prelucrează, în cadrul Contractului. În acest sens, persoanele vizate vor fi informate cu privire la următoarele: identitatea şi datele de contact ale Operatorului şi, după caz, ale reprezentantului acestuia; datele de contact ale responsabilului cu protecţia datelor, după caz; scopurile în care sunt prelucrate datele cu caracter personal, precum şi temeiul juridic al prelucrării; interesele legitime urmărite de Operator sau de o parte terţă; destinatarii sau categoriile de destinatari ai datelor cu caracter personal; dacă este cazul, intenţia operatorului de a transfera date cu caracter personal către o ţară terţă sau o organizaţie internaţională; perioada pentru care vor fi stocate datele cu caracter personal sau, dacă acest lucru nu este posibil, criteriile utilizate pentru a stabili această perioadă; existenţa dreptului de a solicita operatorului, în ceea ce priveşte datele cu caracter personal referitoare la persoana vizată, accesul la acestea, rectificarea sau ştergerea acestora sau restricţionarea prelucrării sau a dreptului de a se opune prelucrării, precum şi a dreptului la portabilitatea datelor; dreptul persoanei vizate de a depune o plângere în faţa unei autorităţi de supraveghere; dacă furnizarea de date cu caracter personal reprezintă o obligaţie legală sau contractuală sau o obligaţie necesară pentru încheierea unui contract, precum şi dacă persoana vizată este obligată să furnizeze aceste date cu caracter personal şi care sunt eventualele consecinţe ale nerespectării acestei obligaţii; existenţa unui proces decizional automatizat incluzând crearea de profiluri.
3. Fiecare Parte garantează față de cealaltă Parte și se obligă față de aceasta din urmă să respecte nelimitat, în timp, deplina confidențialitate a Datelor Personale care i-au fost comunicate, să respecte neîntrerupt, pe toata durata Prelucrării, cerințele de legalitate a acesteia, prevăzute de către GDPR, și toate celelalte acte normative aplicabile, principiile stipulate de GDPR inclusiv principiul prelucrării minime și limitat în timp a Datelor Personale.
4. Fiecare Parte este, în mod individual, responsabilă pentru datele cu caracter personal pe care le prelucrează în cadrul executării Contractului.
5. Fiecare Parte este responsabilă pentru asigurarea securității datelor cu caracter personal. În acest sens, fiecare Parte se obligă, luând în considerare stadiul de dezvoltare al tehnicii, costurile de implementare, volumul, circumstanțele și scopurile prelucrării, precum și probabilitatea diferită de producere și gravitatea riscului în privința drepturilor și libertăților persoanelor afectate, să implementeze măsuri tehnice și organizatorice potrivite pentru a asigura un nivel de protecție pe măsura riscului, pe toată perioada Prelucrării datelor cu caracter personal.
6. Fiecare Parte se obligă să informeze în cel mai scurt timp posibil Partea care i-a comunicat Datele Personale în privința oricăror incidente de securitate, respectiv măsuri ale Autorității de Supraveghere, care au impact asupra Datelor Personale.
7. Fiecare Parte va coopera cu bună-credință cu cealaltă Parte, cu persoana vizată și cu Autoritatea de Supraveghere, în vederea îndeplinirii tuturor obligațiilor impuse de GDPR, respectând un termen rezonabil, conform prevederilor GDPR, astfel:
   1. În privința soluționării drepturilor persoanelor vizate, termenul de răspuns este de cel mult o lună de la primirea cererii. Această perioadă poate fi prelungită cu două luni atunci când este necesar, ținându-se seama de numărul și complexitatea cererilor;
   2. În privința raportării incidentelor de încălcare a securității datelor cu caracter personal, Autoritatea de Supraveghere trebuie notificată în termen de cel mult 72 ore de la data la care a luat cunoștință de incident.
8. În cazul producerii unui incident privind încălcarea securității datelor cu caracter personal, prelucrate în cadrul Contractului, fiecare Parte va fi responsabilă, în mod individual, de rezolvarea și raportarea incidentului către ANSPDCP, respectiv către persoanele vizate.
9. Fiecare Parte va păstra datele cu caracter personal, menționate la punctul 3, pentru perioada de timp necesară pentru scopul de prelucrare agreat în cadrul Contractului. După încheierea Contractului, Datele cu caracter personal pot fi păstrate o perioadă de timp rezonabilă, conform cerințelor legale impuse de legislația națională (de exemplu: Legea nr. 16/1996 a Arhivelor Naționale, republicată, Legea nr. 82/1991 a Contabilității, republicată).
10. Părțile înțeleg și acceptă faptul că fiecare Parte va avea calitatea de Operator în ceea ce privește Datele Personale primite de la cealaltă Parte, și că orice nerespectare a obligațiilor care-i revin uneia dintre Părți potrivit prezentei Conventii, respectiv potrivit GDPR, poate atrage angajarea răspunderii contractuale conform Contractului, poate face direct responsabilă Partea în culpa față de persoana vizată, respectiv față de Partea de bună-credință.
11. Părțile se obligă ca, pe toată perioada derulării relațiilor contractuale, izvorâte din Contract, de la data producerii efectelor prezentei Conventii, să respecte prevederile GDPR, precum și orice alte acte normative la nivel european și/sau național în vigoare și în acest domeniu.
12. Toate celelalte prevederi ale Contractului, care nu sunt modificate expres sau implicit de prezenta Conventie rămân neschimbate.

Prezenta Convenție a fost încheiat în doua exemplare originale, câte un exemplar pentru fiecare Parte.

|  |  |
| --- | --- |
| **ACHIZITOR** | **PRESTATOR** |
| **S.N.G.N. Romgaz S.A.Mediaş** |  |
| **DIRECTOR GENERAL** |  |
| **Răzvan POPESCU** |  |
|  |  |
| **\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_** |
|  |  |
| **DIRECTOR DIRECȚIA TEHNOLOGIA INFORMAȚIEI** |  |
|  |  |
|  |  |
| **\_\_\_\_\_\_\_\_\_\_\_\_\_\_\_\_** |  |
|  |  |
| **SEF SERVICIU INFRASTRUCTURA SI SECURITATE SISTEME INFORMATICE** |  |
| **Ervin KRANICS** |  |
| **\_\_\_\_\_\_\_\_\_\_\_\_\_\_\_** |  |